b'\n_START_ARTICLE_\nRen\xc3\xa9 Antoine Ferchault de R\xc3\xa9aumur\n_START_PARAGRAPH_\nRen\xc3\xa9-Antoine Ferchault de R\xc3\xa9aumur (La Rochelle, 28. velja\xc4\x8de 1683. - Bermondi\xc3\xa8re, 17. listopada 1757.) bio je francuski znanstvenik, koji je dao veliki doprinos mnogim znanostima, a posebno entomologiji (nauci o insektima).\n_START_SECTION_\n\xc5\xbdivotopis\n_START_PARAGRAPH_\nR\xc3\xa9aumur je ro\xc4\x91en u poznatoj obitelji La Rochelle. \xc5\xa0kolovao se u Parizu, izu\xc4\x8davao je filozofiju kod Isusovaca u Poitiersu, te je 1699. oti\xc5\xa1ao u Bourges radi studiranja gra\xc4\x91anskog prava i matematike. 1703. se vra\xc4\x87a u Pariz, gdje nastavlja studij matematike i fizike, a u 24. godini \xc5\xbeivota biva nominiran za \xc4\x8dlana francuske Akademije znanosti. Od tada, narednih gotovo pola stolje\xc4\x87a nije pro\xc5\xa1la nijedna godina a da nisu izdani Memoari Akademije bez njegovog objavljenog \xc4\x8dlanka. Njegov doprinos znanosti je veoma te\xc5\xa1ko precizirati. Izdavajaju se, izme\xc4\x91u ostalih, njegova otkri\xc4\x87a u vezi proizvodnje \xc5\xbeeljeza i \xc4\x8delika, otkri\xc4\x87a u meteorologiji (izmislio je termometarsku ljestvicu koja i danas nosi njegovo ime), a bavio se istra\xc5\xbeivanjima i u oblastima botanike, zoologije (smatra se osniva\xc4\x8dem etologije), geologije i drugih nauka. Tako\xc4\x91er je zna\xc4\x8dajan njegov doprinos medicini. Otkrio je funkcije \xc5\xbeelu\xc4\x8danih sokova. No, poznat je i po teoriji kako hranu probavlja trbu\xc5\xa1ni zid koji je zapravo ne\xc5\xa1to poput pe\xc4\x87nice u kojoj se namirnice usitnjavaju i razgra\xc4\x91uju.'